CELEX: 32014D0090
Language: hu
Date: 2014-02-14 00:00:00
Title: 2014/90/EU: A Bizottság végrehajtási határozata ( 2014. február 14. ) a 2004/558/EK határozat I. mellékletének a szarvasmarhák fertőző rhinotracheitisének Olaszország egy régiójában történő felszámolására irányuló felügyeleti program tekintetében történő módosításáról (az értesítés a C(2014) 737. számú dokumentummal történt)  EGT-vonatkozású szöveg

18.2.2014   
            
            
               HU
            
            
               Az Európai Unió Hivatalos Lapja
            
            
               L 46/10
            
         
      A BIZOTTSÁG VÉGREHAJTÁSI HATÁROZATA
   
   (2014. február 14.)
   a 2004/558/EK határozat I. mellékletének a szarvasmarhák fertőző rhinotracheitisének Olaszország egy régiójában történő felszámolására irányuló felügyeleti program tekintetében történő módosításáról
   (az értesítés a C(2014) 737. számú dokumentummal történt)
   (EGT-vonatkozású szöveg)
   (2014/90/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) bekezdésére,
   mivel:
   
               (1)
            
            
               A 64/432/EGK irányelv megállapítja a szarvasmarhafélék Unión belüli kereskedelmére vonatkozó szabályokat. Az irányelv 9. cikke előírja, hogy az a tagállam, amelyben kötelező országos ellenőrző program működik az irányelv E. mellékletének (II) részében felsorolt ragályos betegségek ellenőrzésére, a Bizottság elé terjesztheti a programját jóváhagyás céljából. Ebben a mellékletben szerepel a szarvasmarhák fertőző rhinotracheitise. A szarvasmarhák fertőző rhinotracheitise esetén az 1-es típusú marhaherpeszvírussal (BHV1) való fertőzöttség legszembetűnőbb klinikai tünetei jelentkeznek.
            
         
               (2)
            
            
               A 64/432/EGK irányelv 9. cikke rendelkezik ezenfelül a Közösségen belül történő kereskedelemhez előírható további garanciák meghatározásáról is.
            
         
               (3)
            
            
               A 2004/558/EK bizottsági határozat (2) jóváhagyja az I. mellékletének táblázatában felsorolt tagállamok által az 1-es típusú marhaherpeszvírus felügyeletére és felszámolására benyújtott programokat az említett mellékletben felsorolt régiók tekintetében, amelyekre további garanciák vonatkoznak.
            
         
               (4)
            
            
               Olaszország programot nyújtott be a Valle d’Aosta autonóm régióban jelen lévő BHV1 felügyeletére és felszámolására. Ez a program megfelel a 64/432/EGK irányelv 9. cikke (1) bekezdésében meghatározott kritériumoknak. A program szabályokat ír elő továbbá a szarvasmarhaféléknek e régión belüli, illetve e régióba történő szállítására vonatkozóan; ezek a szabályok megfelelnek a korábban Olaszország Bolzano autonóm tartományában végrehajtott szabályoknak, amelyek ott a betegség sikeres felszámolásához vezettek.
            
         
               (5)
            
            
               Az Olaszország által a Valle d’Aosta autonóm régióra vonatkozóan benyújtott programot, valamint a 64/432/EGK irányelv 9. cikkével összhangban benyújtott további garanciákat jóvá kell hagyni.
            
         
               (6)
            
            
               A 2004/558/EK határozat I. mellékletét ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2004/558/EK határozat I. mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2014. február 14-én.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 121., 1964.7.29., 1977/64. o.
   
      (2)  A Bizottság 2004. július 15-i 2004/558/EK határozata a 64/432/EGK tanácsi irányelvnek a szarvasmarhafélék Közösségen belüli kereskedelme esetében a szarvasmarhák fertőző rhinotracheitisével kapcsolatos további garanciákra vonatkozó végrehajtásáról és az egyes tagállamok által benyújtott felszámolási programok jóváhagyásáról (HL L 249., 2004.7.23., 20. o.).
   
      MELLÉKLET
      A 2004/558/EK határozat I. mellékletének a helyébe a következő szöveg lép:
      
         
            „I. MELLÉKLET
            
                        Tagállamok
                     
                     
                        A tagállamok azon régiói, melyekre a 64/432/EGK irányelv 9. cikke szerint a szarvasmarhák fertőző rhinotracheitisére vonatkozóan további garanciák érvényesek
                     
                  
                        Cseh Köztársaság
                     
                     
                        Minden régió
                     
                  
                        Németország
                     
                     
                        Bajorország szövetségi állam kivételével minden régió
                     
                  
                        Olaszország
                     
                     
                        Friuli-Venezia Giulia régió
                        Valle d’Aosta régió
                        Trento autonóm tartomány”